Tidligere blev langobarderne klassificeret som tilhørende [[ingvæonerne]] (dansk-/nordtysk-germanske stammer), men denne klassifikation anses i dag som forkert. Klassifikationen af longobardisk inden for de germanske sprogfamilier kan være besværliggjort af [[Retskrivning|ortografiske]] forhold. Ifølge Hutterer (1999) lå det tæt på [[Gammelsaksisk (sprog)|gammelsaksisk]]. [[Tacitus|Den romerske historieskriver Tacitus]] (56-117) mente at longobarderne var et [[sveberne|svebisk]] folkeslag, mens Paulus Diaconus og ''Codex Gothanus'' (9. århundrede) mente at de oprindelig var udvandret fra [[Skandinavien]], havde gjort holdt ved [[Elben]], for siden igen at drage videre til Italien.
Historie Videnskab Humaniora Sprog